en en fr en en hy hy hy hy hy hy hy hy hy en en en hy hy hy hy hy hy hy hy en en en en en en en en hy hy en cs en cs cs en en en de cs en en cs da cs cs en cs cs cs cs en cs en cs da da cs en cs cs en en en cs cs da en da cs cs en en en cs cs da en fr en en
The Only Way: September 2022
Տիրոջ հրամանները ուղիղ են, սիրտ են ուրախացնում: Տիրոջ պատվիրանները վճիտ են, աչքերին լույս են տալիս (Տիրոջ պատվիրանները հստակ են, ապրելու համար խորաթափանցություն են տալիս): - Սաղմոս 19:8
Երբեմն հանդիպում եք սուրբգրային հատվածների, որոնք լիովին չեք հասկանում: Նման դեպքերում հովվի կամ հասուն քրիստոնյայի հետ խոսելը կարող է օգտակար լինել: Բայց ինչպե՞ս վարվել, երբ հանդիպում եք Աստվածաշնչում մի հատվածի, որի հետ համաձայն չեք: Նման դեպքերում դուք պետք է փոխեք ձեր կարծիքը։ Մենք չպետք է հարմարեցնենք Աստվածաշունչը մեր մտածելակերպին, այլ ընդհակառակը:
Հաջորդ համարը մեզ ասում է. «Տիրոջ հրամանները ուղիղ են, սիրտ են ուրախացնում: Տիրոջ պատվիրանները վճիտ են, աչքերին լույս են տալիս (Տիրոջ պատվիրանները հստակ են, ապրելու համար խորաթափանցություն են տալիս):
Աստվածաշունչը սահմանել է այն ճիշտ ուղին, որով մենք պետք է ընթանանք: Մենք չպետք է կորցնենք մեր կողմնորոշումը մարդկային կարծիքի մշուշի մեջ: Երբ մենք կարդում ենք Սուրբ Գրությունները, մենք հասկանում ենք, որ դրանք հուսալի են:
Աստծո Խոսքը մեզ անհավանական իմաստություն է տալիս, ուստի եկեք նվիրվենք դրա ուսումնասիրությանը:
Posted by Lilit H. at 3:39 PM No comments:
Email ThisBlogThis!Share to TwitterShare to FacebookShare to Pinterest
Thursday, September 1, 2022
ԱՄԵՆ ԻՆՉ ՈՒՆԱՅՆՈՒԹՅՈՒՆ Է
Արևի տակ բոլոր կատարվող գործերը տեսա, և ահա ամեն ինչ ունայնություն ու հոգու տանջանք է: Ժողով. 1:14
Կյանքի իմաստի իր ապարդյուն փնտրտուքից հետո Սողոմոնը եզրակացրեց. «Ունայնություն ունայնությանց , ... Ունայնություն ունայնությանց, ամեն ինչ ունայնություն է»:  Ի՞նչ օգուտ ունի մարդն իր բոլոր տառապանքիցը, որ քաշում է արեգակի տակին (Ժողով. 1:2-3):
«Ունայնություն» բառը, որ Սողոմոնը օգտագործել է նշանակում է «դատարկություն», «անիմաստություն», «ոչնչություն»: Սողոմոնն ասում է, որ այս աշխարհում չկա մեզ կատարելապես բավարարող որևէ բան՝ ոչ մի իր, ոչ մի հաճույք, ոչ մի հարաբերություն:
Դա նման է ստացիոնար հեծանիվ վարելուն: Փոքրիկ էկրանին դուք տեսնում եք, որ զառիթափ եք բարձրանում, ուստի վարելը մի փոքր ավելի դժվար է դառնում: Ապա սկսում եք զառիթափ իջնել, և վարելը հեշտանում է: Բայց իրականում դուք ոչ մի սանտիմետր չեք շարժվել: Դուք պտտել եք անիվները, սակայն ոչ մի տեղ չեք գնացել: Հենց այս գաղափարն է արտահայտում Սողոմոնը: Նա նկարագրում էր կյանքն առանց Աստծո:
Երբևէ մտածե՞լ եք, թե ինչու են շատ հարուստ կամ շատ հայտնի մարդիկ հաճախ ունենում թմրամիջոցների չարաշահման կամ այլ խնդիրներ: Կարծում եմ, որ դա այն պատճառով է, որ նրանք կարող են անել այն, ինչի մասին ուրիշները միայն երազում են: Նրանք ավարտում են մի գործ, հետո անցնում հաջորդ գործին: Հերթական հաջողությունից հետո անցնում են մի այլ բանի։ Նրանք չեն կարողանում մնալ իրենց հասած բարձունքին, ուստի դիմում են հաջորդ բանին:
Կարելի ասել, որ Սողոմոնը փորձեց ամեն ինչ և հասկացավ, որ այդ ամենն անիմաստ է: Եթե Աստծուն հանեք պատկերից, ձեր կյանքը դատարկ, անիմաստ և ապարդյուն կլինի:
Posted by Lilit H. at 11:02 PM No comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
ԱՄԵՆ ԻՆՉ ՈՒՆԱՅՆՈՒԹՅՈՒՆ Է
View my complete profile
Watermark theme. Powered by Blogger.